पुलिसलाई हराएपछि थ्रीस्टार बलियो
थ्रीस्टारले सहिद स्मारक लिग ए डिभिजन २०७९–०८० मा बिहीबार पुलिसलाई १–० ले पराजित गर्दै आफ्नो स्थिति बलियो बनाएको छ । ललितपुरको सातदोबाटोमा प्राप्त यस जितले थ्रीस्टार उपाधि होडमा पनि सम्मिलित भएको छ ।
काठमाडौँ — थ्रीस्टारले सहिद स्मारक लिग ए डिभिजन २०७९–०८० मा बिहीबार पुलिसलाई १–० ले पराजित गर्दै आफ्नो स्थिति बलियो बनाएको छ । ललितपुरको सातदोबाटोमा प्राप्त यस जितले थ्रीस्टार उपाधि होडमा पनि सम्मिलित भएको छ ।खेलको ६५ औं मिनेटमा मार्टिन्स अजयीले थ्रीस्टारका लागि निर्णायक गोल गरे । अशोक खवाससँग वान टु वान पासमा उनले गोल गरेका हुन् । यस जितपछि थ्रीस्टारको आठ खेलबाट १४ अंक भएको छ । उसको यो चौथो जित हो ।पुलिस भने ४ अंकमै सीमित रहेर रेलिगेसन क्षेत्रमा रहेको छ । क्लब इतिहासमै सर्वाधिक खराब सुरुआत गरेको पुलिसको यो आठ खेलमा छैटौं हार हो । अब आठौं चरणको अन्तिम खेलमा बिहीबार नै चर्च ब्वाइज र फ्रेन्ड्स दशरथ रंगशालामा भिड्दै छन् । 